Първоначално земите на Върмонт са били заселени с индианските племена (ирокези, алгонкински народи и абнаки). По-късно Франция предявява претенции за Върмонт, но днешният щат става британска колония, след като Франция губи Френската и индианската война. Дълги години е управлявана от околните колонии, които срещнали яростна съпротива от „момчетата от Зелените планини“. След американската независимост, последвала Революционната война, Върмонт става 14-ия щат, присъединил се към съюза.